open-index/open-wikipedia-markdown huggingface dataset:
Prolín

**Prolín** (skratka **Pro** alebo **P**) je jedna zo základných dvadsiatich proteínogénnych aminokyselín, ktorá vo svojej štruktúre neobsahuje primárnu aminoskupinu (NH2), ale sekundárnu (NH). Prolín sa radí medzi nepolárne aminokyseliny a nepatrí medzi esenciálne aminokyseliny.

Prolín je nezlučiteľný s niektorými sekundárnymi štruktúrami proteínov (α-helix, β-list), zato sa veľmi často vyskytuje v β-otáčkach. Dôvodom je rigidita jeho bočného reťazca a práve jeho sekundárna aminoskupina, ktorá v peptidovej väzbe stabilizuje ''cis''-konfiguráciu (na rozdiel od bežnejšej a stabilnejšej *trans*-konfigurácie). *Cis*-konfigurácia mení smer peptidového reťazca (preto narušuje štruktúru α-helixu i β-listu) a naopak stabilizuje β-otáčku. Niektoré bielkoviny vo svojej štruktúre vyžadujú prítomnosť *cis*-konfiguráciu peptidovej väzby u aminokyseliny pred prolínom na niektorých pozíciách v sekvencii. *Cis-trans* izomerizáciu tejto peptidovej väzby katalyzujú prolylizomerázy.

## Deriváty
Medzi významné deriváty prolínu patrí 4-hydroxyprolín, ktorý vzniká postranslačnou hydroxyláciou prolínu v kolagéne.

## Referencie

## Iné projekty

## Zdroj

Kategória:Proteínogénne aminokyseliny
Národ kanibal

***Národ kanibal*** je štúdiový album Roba Grigorova, ktorý na magnetofónovej kazete vydalo v roku 1990  vydavateľstvo Art Agency S. 

## Zoznam skladieb
* Strana A
# „Národ kanibal“ (Robo Grigorov / Kamil Peteraj)
# „Ksichty a tváre“ (Paľo Hric / Kamil Peteraj)
# „Čierna omša lásky“ (Robo Grigorov / Kamil Peteraj)
# „Spoveď chuligána“ (Robo Grigorov / Kamil Peteraj)
# „Moje srdce pochovajte pri Wounded Knee“ (Robo Grigorov / Kamil Peteraj)
# „Prvá pesnička“ (Robo Grigorov / Kamil Peteraj)

* Strana B
# „Eš té bé“ (Robo Grigorov / Kamil Peteraj)
# „Posledná večera“ (Robo Grigorov / Kamil Peteraj)
# „Balada o chlapíkovi, ktorý skončil famózne“ (Robo Grigorov / Kamil Peteraj)
# „Bonita seňorita“ (Robo Grigorov / Kamil Peteraj)
# „Mesto Betlehem“ (Robo Grigorov / Kamil Peteraj)
# „Na istej vernisáži“ (Robo Grigorov / Kamil Peteraj)

## Výroba albumu
* Robo Grigorov – spev, flauta, programovanie bicích a klávesových nástrojov
* Andrej Šeban – gitara, klávesové nástroje, basová gitara
* Peter Uherčík - gitara
* Anton Jaro - basová gitara
* Pavol Hric - klávesové nástroje
* Peter Uherčík - gitara
* Peter Poláček - saxofón
* Karol Lago - saxofón
* Tomáš Rédey - husle
* Marek Minárik - tuba
* Zdena Furmančoková - operný spev
;Produkcia
* Marek Minárik, Andrej Šeban  - hudobná réžia
* Rudolf Škrip, Martin Jurík - zvuková réžia
* Jozef Bacigál - technická spolupráca 
* Alexander Klinko - foto

Kategória:Hudobné albumy z 1990
Kategória:Albumy Roba Grigorova
Serín

**Serín** (skratka **Ser** alebo **S**) je neesenciálna, glukoplastická aminokyselina, jej L-forma je aminokyselina biogénna, jedna zo základných stavebných zložiek proteínov. Je polárna, teda hydrofilná.

Počas proteosyntézy je kódovaná tripletmi UCU, UCC, UCA, UCG, AGU a AGC. Je bežnou a dôležitou súčasťou mnohých bielkovín, vo fosfoproteínoch je jeho OH skupina esterifikovaná zvyškom kyseliny fosforečnej, v O-glykoproteínoch je to serín, na ktorého bočný reťazec je naviazaný reťazec oligosacharidov. Serín je hlavnou zložkou štruktúrnej bielkoviny fibroínu, ktorá tvorí vlákna hodvábu. Z hodvábu bol tiež po prvýkrát izolovaný a pomenovaný podľa latinského mena pre hodváb, *sericum*.

Serín tvorí aktívne miesto enzýmov, predovšetkým tzv. serínových proteáz, ako je trypsín či chymotrypsín, a cholínesteráz. Často sa vyskytuje v katalytických triádach.

V metabolických dráhach sa serín uplatňuje ako substrát pri biosyntéze purínov a pyrimidínov, je prekurzorom syntézy glycínu, cysteínu a folátu.

## Biosyntéza
Serín je neesenciálna aminokyselina a v živočíšnom tele je ľahko syntetizovaný z intermediátu glykolýzy, D-3-fosfoglycerátu. α-hydroxyskupina je najprv oxidovaná na oxoskupinu, ďalej je transamináciou vytvorený fosfoserín, ktorý je defosforylovaný na serín.thumb|320px|Biosyntéza serínu|stred
## Degradácia
V pečeni väčšiny stavovcov vrátane človeka je serín degradovaný na glycín a H4folát. Táto reakcia je zvratná. Glycín môže byť ďalej premenený na pyruvát, ktorý je substrátom pre glukoneogenézu. Serín je preto radený medzi glukoplastické aminokyseliny.

## Referencie

## Literatúra
* MURRAY, Robert K., et al. *Harperova biochemie*. Z angl. 23. vyd. přel. Lenka Fialová et. al. 4. vyd. v Česku. Praha: H & H, 2002. ix, 872 s. ISBN 80-7319-013-3.

## Iné projekty

## Zdroj

Kategória:Hydroxykyseliny
Kategória:Proteínogénne aminokyseliny
Kategória:Wikipédia:Chýbajúce referencie
Treonín

**Treonín** (skratka **Thr** alebo **T**) je esenciálna glukoplastická aminokyselina, jej L-forma je aminokyselina biogénna, jedna zo základných stavebných zložiek proteínov. Treonín je polárna aminokyselina s dvoma chirálnymi uhlíkmi.

Počas proteosyntézy je kódovaná tripletmi ACU, ACA, ACC a ACG. Treonín je súčasťou bielkovín a často podlieha potranslačným modifikáciám, vo fosfoproteínoch je jeho hydroxylová skupina fosforylovaná zvyškom kyseliny fosforečnej, v ''O-''glykoproteínoch je na jeho postranný reťazec naviazaný reťazec oligosacharidov.

## Biosyntéza
Pre živočíchy je treonín esenciálnou aminokyselinou, ktorú musia prijímať v potrave. Mikroorganizmy a rastliny syntetizujú treonín z kyseliny asparagovej, cez α-aspartyl-semialdehyd a homoserín. Fosforyláciou homoserínu vznikne fosfohomoserín, ktorý je následne hydrolyzovaný a pri tomto procese je k uhlíkovej kostre pripojená OH skupina.thumb|Biosyntéza treonínu|stred|450x450bod
## Treonín v potrave
Treonín je súčasťou rastlinných aj živočíšnych bielkovín – vyskytuje sa v mäse, vajciach, mliečnych výrobkoch aj strukovinách.

## Degradácia
Treonín je štiepený na acetaldehyd a glycín. Glycín môže byť ďalej premenený na pyruvát, ktorý je substrátom pre glukoneogenézu. Treonín je preto radený medzi glukoplastické aminokyseliny.

## Referencie

## Iné projekty

## Zdroj

Kategória:Hydroxykyseliny
Kategória:Wikipédia:Chýbajúce referencie
Kategória:Proteínogénne aminokyseliny
Kategória:Esenciálne aminokyseliny
Suresnes

**Suresnes** je mesto v metropolitnej oblasti Paríža vo Francúzsku v departemente Hauts-de-Seine a regióne Île-de-France. 

## Poloha
Suresnes leží na pravom brehu rieky Seiny. Na severe hraničí s mestom Puteaux, na východe s Parížom (hranicu tvorí Seina), na juhu s mestom Saint-Cloud, na západe s mestom Rueil-Malmaison a na severozápade s mestom Nanterre.

## Dejiny
Názov mesta sa prvý raz vyskytuje v latinskej podobe *Surisnæ*. V roku 918 kráľ Karol III. daroval toto kráľovské panstvo Robertovi, parížskemu grófovi a opátovi opátstva Saint-Germain-des-Prés.

V roku 1593 tu mal kráľ Henrich IV. prejav pred katolíkmi kráľovskej armády a Ligy.

V roku 1844 začala na Mont Valérien na troskách kláštora Kongregácie kňazov Kalvárie výstavba vojenskej pevnosti. Počas prvej svetovej vojny sa Suresnes stalo významným centrom výroby granátov.

Dlhoročný starosta mesta Henri Sellier (vo funkcii 1919 – 1941) začal s výstavbou sídliska bytov s nízkym nájomným, ktoré dodnes stojí a je chránené ako historická pamiatka.

Počas druhej svetovej vojny pevnosť Mont Valérien využívali Nemci ako väznicu a popravisko odbojárov. Po vojne tu bol vybudovaný pamätník, kde sa každoročne 18. júna koná pietny akt.

## Pamiatky
* Mont Valérien: pevnosť, vojenský pamätník, americký cintorín
* Divadlo Jeana Vilara
* Zahradné mesto – sídlisko s lacnými nájomnými bytmi z rokov 1921 – 1939, chránené ako historická pamiatka
* Bývalá škola pre nemocných tuberkulózou postavená v rokoch 1932 – 1936, od roku 2002 chránená ako historická pamiatka

## Demografia
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:350 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:45000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:30 align:left

  bar:1962 from:0 till: 39100
  bar:1968 from:0 till: 40616
  bar:1975 from:0 till: 37537
  bar:1982 from:0 till: 35187
  bar:1990 from:0 till: 35998
  bar:1999 from:0 till: 39706

PlotData=

  bar:1962 at: 39100 fontsize:S text: 39 100 shift:(-8,5)
  bar:1968 at: 40616 fontsize:S text: 40 616 shift:(-10,5)
  bar:1975 at: 37537 fontsize:S text: 37 537 shift:(-10,5)
  bar:1982 at: 35187 fontsize:S text: 35 187 shift:(-10,5)
  bar:1990 at: 35998 fontsize:S text: 35 998 shift:(-10,5)
  bar:1999 at: 39706 fontsize:S text: 39 706 shift:(-10,5)

TextData=
  fontsize:S pos:(20,20)
  text:INSEE


## Partnerské mestá
*  Hackney, Spojené kráľovstvo, 1962
*  Hann. Münden, Dolné Sasko, Nemecko, 1960
*  Cholon, Izrael, 1961
*  Kragujevac, Srbsko,  1967
*  Villach, Rakúsko, 1992

## Referencie


## Iné projekty

## Externé odkazy
* Oficiálna stránka

## Zdroj

Kategória:Mestá v Île-de-France
Kategória:Obce v departemente Hauts-de-Seine
Holý vrch (Západné Tatry; 1723 m)

**Holý vrch** (; ) je vrch pyramídovitého tvaru v Západných Tatrách na Slovensku. Leží v hrebeni Barance nad Trnovskou dolinou, nad obcou Konská, približne  severovýchodne od Liptovského Mikuláša.

## Poloha
Nachádza sa v juhozápadnej časti Tatier, v geomorfologickom podcelku Západné Tatry a v ich časti Liptovské Tatry. Leží v Žilinskom kraji, v okrese Liptovský Mikuláš a zasahuje na katastrálne územie mesta Liptovský Mikuláš (k. ú. Svätý Štefan) a obce Konská. Najbližšími sídlami sú južným smerom situované Jakubovany a Konská, juhozápadne leží Žiar a juhovýchodne Pribylina. Vrch sa nachádza v Tatranskom národnom parku.

## Opis
Holý vrch leží v juhozápadnej vetve rázsochy Baranca () medzi Kečkou () a Malým Holým vrchom (). Niektoré mapy uvádzajú nadmorskú výšku  Je porastený kosodrevinou. Blízko vrcholu sa nachádza menšia skupina skál a na sever od neho kosodrevina prechádza do hôľnatého pásma. Západné svahy klesajú do Žiarskej doliny, kde voda steká dvoma žľabmi do Smrečianky v povodí Váhu. Východne sa nachádza Trnovská dolina, ktorou voda z tejto časti hrebeňa odteká potokom Trnovec do Váhu. Z Holého vrchu spadajú do oblasti Žiarskej doliny dva významnejšie žľaby. Jeden spadá do lokality Pod Suchou a druhý do oblasti Esíčka. Do východnej Trnovskej doliny spadajú len strmé a nevýrazné žľaby.

Západne sa nachádza Stará Stávka (), Nižná Roveň () a Solisko (), severne Široká (), Ráztoka (), Jalovecká kopa (), Baníkov (), Kečka (), Baranec (), Smrek () a Štrbavý (), východne Malý Baranec (), Ostredok (), Nižná Magura (), Mládky (), Kečka () a Klinovaté () a južne Malý Holý vrch (). Vrcholom prechádza značený turistický chodník.

### Výhľady
Kosodrevinou porastený vrchol umožňuje len veľmi obmedzený rozhľad. Z vhodných lokalít je výhľad na okolité vrcholy Západných Tatier, blízke doliny a Podtatranskú kotlinu, pri vhodných podmienkach vidieť aj Chočské vrchy, Malú a Veľkú Fatru a Nízke Tatry.

## Turistické možnosti
Na rázcestí pod Holým vrchom sa stretáva modrá značka z Jakubovian a žltá značka z ústia Žiarskej doliny. Obe tieto trasy prechádzajú relatívne strmým terénom. Z vrchu sa dá ďalej pokračovať na Baranec (1:45 hodiny).

### Prístup
* po  žltej turistickej značke:
** od severu z Plačlivého () cez Žiarske sedlo a Baranec ()
** od juhozápadu z rázc. Žiarska dolina, ústie 
* po  modrej značke z Jakubovian 

## Referencie

## Pozri aj
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape
* Letná turistická mapa VKÚ Harmanec 1:25 000, Západné Tatry, Podbanské, Zverovka

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Liptovský Mikuláš
Kategória:Konská (okres Liptovský Mikuláš)
Mládky

**Mládky** (; ) sú vrch v Západných Tatrách na Slovensku. Leží v hrebeni Baranca nad Trnovskou dolinou, nad obcou Jakubovany, približne  severovýchodne od Liptovského Mikuláša.

## Poloha
Nachádza sa v juhozápadnej časti Tatier, v geomorfologickom podcelku Západné Tatry a v ich časti Liptovské Tatry. Leží v Žilinskom kraji, v okrese Liptovský Mikuláš a na katastrálnom území obce Jamník. Najbližšími sídlami sú južne situovaná Pribylina a Jakubovany, juhozápadne leží Konská a Žiar a juhovýchodne Podbanské. Vrch sa nachádza v Tatranskom národnom parku.

## Opis
Mládky ležia v juhovýchodnej rázsoche Baranca (), medzi Malým Barancom () a vrchom Klinovaté (). Juhozápadným smerom vybieha menšia rázsocha na kótu Pod Barancom (). Západné svahy klesajú do Trnovskej doliny, ktorou voda z tejto časti hrebeňa odteká potokom Trnovec do Váhu. Do Trnovca odvádza vodu i potok Kobylie z južného úbočia masívu. Východne sa hrebeň zvažuje do Jamníckej doliny, kde mohutným žľabom *Repa* voda z oblasti steká do Jamníckeho potoka a následne do Račkovej a Belej. Na opačnú stranu spadá do centrálnej časti Trnovskej doliny žľab o niečo miernejší a kratší.

Východne sa nachádza Klinovaté (), Kečka (), Ježová (), Nižný Ostredok (), Nižná Magura () a Ostredok (), severne Vyšná Magura (), Jakubina (), Hrubý vrch (), Deravá (), Volovec (), Ostrý Roháč (), Plačlivé (), Smrek (), Štrbavý (), Baranec (), sedlom oddelený Malý Baranec ()  a Jalovecká kopa () a západne Ráztoka (), Široká (), Solisko (), Holý vrch () a Stará Stávka (). Vrcholom prechádza značený turistický chodník.

### Výhľady
Hôľnato-skalnatý vrchol umožňuje kruhový rozhľad. Vzhľadom na polohu a značnú nadmorskú výšku ponúka výhľad na okolité vrcholy Západných Tatier, blízke doliny, Podtatranskú kotlinu a časť Vysokých Tatier, pri vhodných podmienkach vidieť aj Chočské vrchy, Malú a Veľkú Fatru, Nízke Tatry, Spišsko-gemerský kras, Kozie chrbty a Volovské vrchy.

## Prístup
* po  zeleno značenej trase po hrebeni:
** od juhovýchodu z rázc. Úzka dolina, ústie cez Klinovaté ()
** od severozápadu z Baranca () cez Malý Baranec () 

## Referencie

## Pozri aj
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Iné projekty

## Zdroje
* Poloha na turistickej mape
* Letná turistická mapa VKÚ Harmanec 1:25 000, Západné Tatry, Podbanské, Zverovka

Kategória:Vrchy Západných Tatier
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Jamník (okres Liptovský Mikuláš)
Ázijsko-oceánska korfbalová federácia

**Ázijsko-oceánska korfbalová federácia** (skr. **AOKF** – *Asian-Oceanian Korfball Federation*) bola ázijsko-oceánska športová konfederácia, ktorá združovala korfbalové zväzy štátov Ázie a Oceánie. Vznikla 4. apríla 1999. V roku 2011 združovala 15 národných korfbalových zväzov a na jej čele stál Wai-Ming Cheng z Hongkongu. AOKF bola členom Medzinárodnej korfbalovej federácie (IKF). V roku 2011 vzniklo 5 nových kontinentálnych korfbalových federácií, medzi nimi aj IKF Asia a IKF Oceania a AOKF bola preto zrušená.

## Členské federácie

## Podujatia
* Majstrovstvá Ázie a Oceánie
* Majstrovstvá Ázie
* Majstrovstvá Ázie a Oceánie do 23 rokov

## Pozri aj
* Medzinárodná korfbalová federácia
* IKF Asia
* IKF Oceania

## Externé odkazy
* Oficiálna stránka AOKF  

Kategória:Korfbal
Korfbal
Korfbal
Kategória:Organizácie založené v 1999
Račkova dolina

**Račkova dolina** je turisticky pomerne významná dolina v liptovskej časti Západných Tatier. Je dlhá viac ako 5 kilometrov. Jej začiatok leží v nadmorskej výške , kde zároveň s ňou začína aj susedná Jamnícka dolina. Tieto dve doliny rozdeľuje hrebeň Otrhance, s najvyšším vrchom Jakubina. V strednej časti doliny ústi do nej jej bočná odnož Gáborova dolina, ktorou vedie zelená turistická značka č. 5617. Celou dolinou preteká potok Račková.

## Dolná časť doliny
Dolná časť doliny je porastená smrekovým lesom, to kvôli svojej nízkej nadmorskej výške: 960 až  Z pravej strany ju ohraničuje juhozápadná rázsocha Ježovej, ktorá končí vrchom Kečka. Túto časť doliny tvoria lokality: Nižná lúka (960 až ), Pod baňou (1 060 až ) a Prostredná (1 220 až ), ktorej centrom je Prostredná poľana (). Dolná časť doliny je ukončená rázcestím pod Klinom, kde od doliny odbočuje už spomínaná Gáborova dolina.

## Horná časť doliny
Horná časť doliny sa tiež nazýva Račkov zadok. Začína rázcestím pod Klinom a končí Račkovým sedlom.
Táto časť doliny je podstatne kratšia ako dolná, ale je strmšia. V závere doliny v kotli pod sedlom sa nachádzajú Račkove plesá (), ktorých počet závisí od množstve vody v pohorí. Túto časť doliny ohraničujú masívy Klina a Jakubinej.
Vo výške  sa tiež na Račkovom potoku nachádza menší vodopád. Horná Račkova dolina je porastená kosodrevinou a trávou.

## Turistika
Cez celú dolinu vedie žltá turistická značka č. 8621 od Nižnej lúky po Račkovo sedlo. Zo začiatku doliny sa dá ľahko odbočiť do Jamníckej doliny alebo na Otrhance. Na spomínanom rázcestí pod Klinom odbočuje zelená značka do tiež spomínanej Gáborovej doliny a v Račkovom sedle je tiež možné odbočiť buď na Hrubý vrch alebo na Klin.

## Prístup
* po  značke z Úzkej doliny, trvanie 0:30 hodiny
* po   značke z Bystrej, trvanie 1:35 hodiny
* po  značke z Hrubého vrchu, trvanie 1:10 hodiny

## Referencie

## Iné projekty

## Externé odkazy
* Poloha na turistickej mape

## Zdroj
* Letná turistická mapa VKÚ Harmanec 1:25 000, Západné Tatry, Podbanské, Zverovka


Kategória:Doliny Západných Tatier
Bigfoot

**Bigfoot** (doslova z angl.: „Veľká noha“; iné názvy: **Sasquatch**, **seskveč**) je mýtická bytosť podobná ľudoopovi, ktorá údajne obýva lesy na severozápade Severnej Ameriky na pobreží Tichého oceánu. Bigfoot je obvykle opisovaný ako veľký, chlpatý dvojnohý hominid.

Označenie Sasquatch (seskveč) je odvodené slovo „sésquac“, čo v jazyku amerických indiánov znamená „divoch“. 

Ako tvrdí antropológ David J. Daegling, predpokladá sa, že Bigfoot je kombináciou folklóru, nejasných pozorovaní, výmyslov a žartov. Bigfoot patrí medzi tzv. kryptozoologické záhady, podobne ako Lochnesská príšera alebo Yeti.

## Referencie

## Iné projekty

## Zdroj

Kategória:Kryptozoológia
Kategória:Mýtické bytosti
Talos (dinosaurus)

**Talos** je vyhynutý rod dravého dinosaura z čeľade Troodontidae, žijúceho v období vrchnej kriedy (stupeň kampán, asi pred 75 Ma) na území dnešného Utahu (USA). Jeho jediným druhom je **Talos sampsoni**.

## Nález a pomenovanie
Holotyp nesie označenie UMNH VP 19479 a pozostáva z čiastočnej postkraniálnej kostry nedospelého jedinca (kosti predných a zadných končatín, panva, časti chrbtových stavcov a výbežky chvostových stavcov). Skameneliny tohto dinosaura boli objavené v roku 2008 na území Grand Staircase-Escalante National Monument v štáte Utah. Pomenované boli skupinou amerických paleontológov v roku 2011. Rodové meno odkazuje na grécku mytologickú postavu menom Talós. Druhové meno je stanovené na počesť paleontológa Dr. Scotta D. Sampsona, ktorý sa podieľal na výskume.

## Opis
Talos dosahoval dĺžky asi 2 metrov a hmotnosti okolo 38 kilogramov. Jeden z kosákovitých pazúrov tohto dinosaura bol poškodený, čo svedčí o jeho funkcii ako zbrane, pomáhajúcej v love. Blízkymi príbuznými tohto dinosaura boli rody Byronosaurus, Saurornithoides, Zanabazar a Troodon.

## Galéria

Súbor:Talos sampsoni.png|Zadná končatina holotypu
Súbor:Talos.png|Rekonštrukcia dochovaných častí kostry holotypu


## Referencie

## Zdroj
* 

Kategória:Troodontidae
Kategória:Kriedové dinosaury
Kategória:Dinosaury zo Severnej Ameriky
Africká korfbalová federácia

**Africká korfbalová federácia** (skr. **ACKF** – *African Continental Korfball Federation*) je africká športová konfederácia, ktorá združuje korfbalové zväzy afrických štátov. Vznikla v roku 2009 a sídli v Pretorii, v Južnej Afrike. Momentálne (2011) združuje 5 národných korfbalových zväzov a na jej čele stojí Juhoafričan Les Williams. ACKF je členom Medzinárodnej korfbalovej federácie (IKF).

## Členské federácie

**Čakajúci na členstvo**

## Podujatia
* Majstrovstvá Afriky
* Majstrovstvá Afriky do 23 rokov *(v príprave)*

## Pozri aj
* Medzinárodná korfbalová federácia
* Majstrovstvá Afriky v korfbale

## Externé odkazy
* ACKF na stránke Medzinárodnej korfbalovej federácie 

Kategória:Korfbal
Korfbal
Kategória:Organizácie založené v 2009
Urbacodon

**Urbacodon** je vyhynutý rod malého dravého dinosaura z čeľade Troodontidae, žijúceho na území dnešného Uzbekistanu v období vrchnej kriedy (asi pred 95 Ma). Jeho jediným druhom je **Urbacodon itemirensis**.

Prvá časť názvu je akronym, na počesť **U**zbeckých, **R**uských, **B**ritských, **A**merických a **K**anadských vedcov, ktorí tohto dinosaura objavili. Pomenovaný bol v roku 2007 na základe ľavého čeľustného oblúka s 32 zubami. Čeľusť bola dlhá 79,2 mm. 

Tento troodont bol objavený v súvrství Džarakuduk cenomanskej staroby. Autori opisu tiež identifikovali zuby rovnakého rodu v súvrství Bissekty turónskej staroby (Urbacodon sp.). Urbacodon sa výrazne podobal rodom Byronosaurus a Mei, v niektorých detailoch sa však od nich výrazne líši (napr. zubom chýba typické vrúbkovanie). 

## Referencie

## Zdroj
* 

Kategória:Troodontidae
Kategória:Kriedové dinosaury
Kategória:Dinosaury z Ázie
Jozef Karvaš

**Jozef Karvaš** môže byť:

* slovenský džezový hudobník (1945 – 2021), pozri Jozef Karvaš (1945)
* slovenský džezový hudobník (1981 – 2014), syn predošlého, pozri Jozef Karvaš (1981)
* slovenský pedagóg (1905 – 1982), pozri Jozef Karvaš (pedagóg)

Karvaš, Jozef
Činčila vlnatá

thumb|Činčila vlnatá
**Činčila vlnatá** () je druh z čeľade činčilovité.

## Charakteristika
Je to stredne veľký hlodavec s krátkym splošteným telom a veľkou hlavou, na ktorej sú dlhé, zaokrúhlené ušnice. Má pomerne veľké oči, dlhé, svetlé a riedke fúzy a dlhší chlpatý chvost. Telo ma pokryté jemnou, asi dva centimetre dlhou, nezvyčajne mäkkou a hustou srsťou, ktorá má sivasto čierno biele zafarbenie so strieborným nádychom. Telo má dlhé do 30 cm.       
Žije v suchých stepných oblastiach vo vrchoch Južnej Ameriky. Vyskytuje sa vo väčších skupinách. 
Ľudia ju chovajú ako domáce zviera, na farmách sa chová pre veľmi vzácnu a kvalitnú kožušinu.

Činčila vlnatá sa živí prevažne rastlinnou potravou. Potravu konzumuje postojačky na zadných nohách a drží ju v predných labkách. Keď sa cíti ohrozená, napriami sa a začne prskať.

## Literatúra
* Ronald M. Nowak: *Walker's Mammals of the World*. Johns Hopkins University Press, 1999 ISBN 0-8018-5789-9

## Iné projekty

## Externé odkazy
* Informácie na Animal Diversity Web

Kategória:Hlodavce
Pasifaé

[thumb|''Pasifaé drží na kolenách Minotaura'', detail nádoby z obdobia 340 - 320 pred Kr. z [Etrúria|etruského mesta Vulci]]
**Pasifaé** alebo **Pásifaé** alebo zastarano **Pasifae** (gr. *Πασιφάη* - Pasifaé/iný prepis Pásifaé; lat. *Pasiphaë*) bola grécka mytologická bytosť, dcéra boha slnka Helia a nymfy Kréty, manželka krétskeho kráľa Minoa.

O jej životnom príbehu sa v gréckych mýtoch spomína veľmi málo. So svojím manželom mala šesť detí - štyroch synov (Deukalióna, Glauka, Androgea a Katrea a dve dcéry (Ariadnu a Faidru).

Po čase sa zaľúbila do posvätného bieleho býka a porodila obludu: chlapca s býčou hlavou Minotaura. Za neveru ju jej manžel kruto potrestal - dal ju zašiť do kravskej kože a vydal ju napospas divému býkovi, ktorý ju roztrhal.

Že jej syn Minotaurus neskôr výrazne zasiahne do gréckych mýtov nemohla tušiť.

Jej podobu poznáme z niekoľkých antických vyobrazení; najznámejšie sú dve nástenné maľby: *[[Daidalos]] predvádza Pasifaé drevenú kravu* z Domu Vettiovcov v Pompejach a freska *Pasifaé* pochádzajúca z 1. - 2. stor. po Kr. (dnes vo Vatikánskych múzeách). Známe je aj literárne spracovanie tragického príbehu Pasifaé - starogrécky dramatik Euripides ho zahrnul do svojej tragédie *Kréťanky*, z ktorej sa však zachovali iba malé zlomky.

## Iné projekty

## Zdroje

* V. Zamarovský, *Bohovia a hrdinovia antických bájí*, Mladé letá, Bratislava 1980 
* J. Parandowski, *Mytológia*, Tatran, Bratislava, 1980

Kategória:Postavy gréckej mytológie
Jozef Karvaš (pedagóg)

**Jozef Karvaš** (* 12. september 1905, Kalinčiakovo, dnes časť Levíc  † 30. apríl 1982, Banská Bystrica) bol slovenský vlastivedný pracovník a pedagóg.

## Rodina
* otec: Viktor Karvaš
* matka: Mária rod. Gregorová 
* syn: Jozef Karvaš, džezový hudobník, trubkár, aranžér 

## Životopis
Študoval na gymnáziu v Skalici, 1924-1928 na Filozofickej fakulte UK v Bratislave, 1928-1929 na KU v Prahe, 1940 PhDr. V roku 1929-1939 profesor na Obchodnej akadémii v Nitre, 1939-1945 jej riaditeľ, 1945-1959 profesor Obchodnej akadémie, 1959- 1970 pracovník Parku kultúry a oddychu v Banskej Bystrici.

Zaoberal sa najmä históriou a archeológiou, kustód múzea v Nitre, neskôr jeho správca, v roku 1947-1951 vedúci Mestskej knižnice v Banskej Bystrici, mestský archivár. 

Funkcionár športových klubov, autor článkov a štúdií v odborných časopisoch.

## Dielo
* *Nitra - kolíska kresťanskej kultúry a dávnej slávy Slovenska*, Praha-Bratislava, 1938
* *Cechový život na Slovensku a v Tekovsku*, Banská Bystrica, 1940
* *Banská Bystrica a okolie*, Bratislava, 1952

## Literatúra
* Slovenský biografický slovník
* ČADEK, Július. *Proti srsti*. Banská Bystrica: Partner, 2004.
* KLIMOVÁ, Anna - NÉMETHOVÁ, Mária a kol. *Kto bol kto v histórii Banskej Bystrice 1255-2000*. Banská Bystrica: Štátna vedecká knižnica, 2002.
* BÁRTA, Vladimír. *Banská Bystrica: Ako sme tu žili. 3*. Slovenská Ľupča: AB ART press, 2016.

## Externé odkazy
* 

Kategória:Slovenskí pedagógovia
Kategória:Slovenskí autori náučnej literatúry
Kategória:Slovenskí knihovníci
Kategória:Slovenskí publicisti
Kategória:Osobnosti z Levíc
Andrej Kellner

**Andrej Kellner** (ml.) (* 30. október 1700, Banská Bystrica  † júl 1747, Banská Bystrica) bol slovenský klobučník a kronikár.

## Rodina
* otec: Martin Kellner (1671 - 1727)
*matka: Judita Haražicová (1683 - ?)
* syn: Ján Kellner (1729-1800), Michal Kellner (1720-1770)

## Životopis
Navštevoval školu v Banskej Bystrici. Bol prijatý za mešťana Banskej Bystrice, v roku 1722 za klobučníckeho majstra v Banskej Bystrici. Prvý literárne činný člen rodu, slovakizovanou češtinou zapisoval významné rodinné udalosti, ale aj veci kronikárskeho charakteru o udalostiach Banskej Bystrice. V písaní kroniky pokračoval jeho syn Ján (17291800), vnuk  Pavol (17531803), pravnuk Samuel (17891855) a prapravnuk Daniel (18251882).

## Literatúra
* Kto bol kto v histórii Banskej Bystrice 12552000
* Biografické štúdie

## Externé odkazy
* 

Kategória:Narodenia v 1700
Kategória:Narodenia 30. októbra
Kategória:Úmrtia v 1747
Kategória:Slovenskí kronikári
Kategória:Slovenskí remeselníci
Kategória:Osobnosti z Banskej Bystrice
Granada CF

** Granada Club de Fútbol, S.A.D.** je španielsky futbalový klub so sídlom v Granade. Bol založený v roku 1931 a v súčasnosti hrá v prvej najvyššej španielskej futbalovej súťaži, Primera División. Domovským štadiónom klubu je Los Cármenes s kapacitou 22 524 miest.

## Sezóny
***17 sezón** v Primera División
***31 sezón** v Segunda División
***22 sezón** v Segunda División B
***5 sezón** v Tercera División
***2 sezóny** v Regionálnych ligách

## Externé odkazy
* Oficiálna stránka klubu 

Kategória:Španielske futbalové kluby
Adriana Čerňanová

**Adriana Čerňanová** (* 15. apríl 1991, Bratislava) je slovenská modelka.

## Životopis
Už počas štúdia na gymnáziu v Bratislave sa pokúšala presadiť v modelingu. Za prácou sa presťahovala do New Yorku. V roku 2006 sa v súťaži Elite Model Look umiestnila na druhom mieste. Pózovala pre svetové módne magazíny Elle, Marie Claire, Vogue či Harper´s Bazaar. Predvádzala modely módnych návrhárov ako sú Elie Saab alebo Vivienne Westwoodová. Fotila pre americkú značku Ann Taylor alebo značku plaviek Charlie by Matthew Zink. Práca na prehliadkovom móle však nie je dominantou jej kariéry. Presadila sa v katalógoch amerických firiem vďaka svojej klasickej kráse a súmernej tvári. Medzi jej najväčšie úspechy patrí kampaň na bielizeň značky Triumph, podprsenky Wonderbra alebo reklama pre Dior, ktorú nakrúcala s hercom Judom Lawom.

## Výzor
* Výška: 180 cm
* Miery: 88 - 61 - 89 cm
* Farba vlasov: blond
* Farba očí: modrá
* Veľkosť oblečenia: 36
* Veľkosť nohy: 39

## Iné projekty

## Externé odkazy
* http://www.manekynka.sk/blog/svetove-modelky/10/adriana-cernanova.html  – profil na Manekýnka.sk
* http://modelka.jex.cz/menu/galeria/adriana-cernanova  – profil na Modelka.jex.cz
* http://www.supermodels.nl/adrianacernanova – profil na Supermodels.nl
* http://koktail.pravda.sk/wonderbru-opat-predava-adriana-je-to-sexi-slovenka-cernanova-p5i-/sk-kkoktail.asp?c=A111018_141808_sk-kkoktail_p20 – Wonderbru opäť predáva Adriana

Kategória:Narodenia v 1991
Kategória:Slovenské modelky
Kategória:Žijúci ľudia
Slovenská asociácia korfbalu

**Slovenská asociácia korfbalu** (skr. **SAK**) je riadiacim orgánom korfbalu na Slovensku. Vznikla v roku 1993 po rozpade Česko-slovenského korfbalového zväzu. Je riadnym členom Medzinárodnej korfbalovej federácie (IKF).

## Súťaže
* 1. slovenská národná korfbalová liga: 4 tímy *(zrušená)*
* Mestská prievidzská korfbalová liga: 2 tímy

## Kluby
* SKK Dolhins Prievidza (11-násobný majster SR)
* KK Nitra
**Zaniknuté kluby**
* KK Banská Bystrica
* 1.KK Rapid Nitra
* Ares Nitra
* KK Trenčín
* KK YMCA Bratislava
* ŠK Tvrdošín

## Pozri aj
* Česko-slovenský korfbalový zväz
* Slovenské národné korfbalové družstvo

## Externé odkazy
* Oficiálna stránka SAK 
* Neoficiálna stránka SAK 
* Kronika Slovenského športu
* Oficiálna stránka klubu SKK Dolhins Prievidza

Asociácia
Kategória:Národné korfbalové zväzy
Korfbal
Kategória:Organizácie založené v 1993
Hajdúchy

**Hajdúchy** sú národná prírodná rezervácia v pohorí Malé Karpaty v podcelku Pezinské Karpaty v časti Homoľské Karpaty približne  severozápadne od hradu Červený Kameň. 

Nachádza sa v katastrálnom území obce Častá, okres Pezinok v Bratislavskom kraji. Vyhlásená bola v roku 1981 na rozlohe , bez ochranného pásma. Rezervácia je súčasťou CHKO Malé Karpaty. Na území rezervácie platí 5. stupeň ochrany.

Predmetom ochrany sú: *Zachovalé lesné spoločenstvá 4. vegetačného stupňa s veľmi dobrým predpokladom autoregulácie skupín lesných typov na [[Vyvretá hornina|magmatitoch]] na vedeckovýskumné, náučné a kultúrno-výchovné ciele.*

## Referencie

## Externé odkazy
* 
* Chránené územie, štátnej ochrany prírody Slovenskej republiky
* Poloha na turistickej mape

Kategória:Národné prírodné rezervácie v Bratislavskom kraji
Kategória:Chránené územia v okrese Pezinok
Kategória:Chránená krajinná oblasť Malé Karpaty
Kategória:Malé Karpaty
Kategória:Častá
Ján Kováč (historik)

PhDr. **Ján Kováč**, CSc. (* 21. december 1918, Nová Ves nad Žitavou† 3. apríl 1977, Bojnice, pochovaný v Novej Vsi nad Žitavou) bol slovenský historik a múzejník.

Jeho otec Jozef Kováč a matka Etela rod. Horváthová.

## Životopis
Rodák z Novej Vsi nad Žitavou po stredoškolskom štúdiu na gymnáziu v Zlatých Moravciach vyštudoval históriu a slovenčinu na Filozofickej fakulte UK v Bratislave. Po štúdiu pôsobil ako stredoškolský profesor vo Zvolene (1942-1944), v Nitre (1944-1946) a v Košiciach (1946-1949). V rokoch 1949-1952 pôsobil ako stredoškolský profesor na škole dôstojníckeho dorastu v Košiciach.

V roku 1952 prišiel pracovať na úsek slovenského múzejníctva. Stal sa riaditeľom Krajského múzea v Banskej Bystrici a v roku 1961 pracovníkom historického oddelenia Vlastivedného múzea v Bojniciach.

Získal si zásluhy pri budovaní nových muzeálnych expozícií a to nielen v spomínaných múzeách, ale aj v ďalších múzeách Stredoslovenského kraja.
S úspechom sa venoval aj vedecko-výskumnej a vedecko-organizačnej práci. Zaoberal sa najmä dejinami hornej Nitry, napísal veľa štúdií a článkov o histórii Prievidze, Handlovej, Bojníc a iných obcí hornonitrianskej oblasti.

Zaoberal sa metodikou dokumentácie a evidencie muzeálnych zbierok. Zredigoval 6 ročníkov zborníka *Horná Nitra* a rad publikácií z dejín hornonitrianskeho regiónu, pre *[[Vlastivedný slovník obcí na Slovensku]]* spracoval časť Nitrianskej župy.

Bol dlhoročným členom výboru Slovenskej historickej spoločnosti, členom historicko-archeologickej komisie Slovenskej rady pre múzeá a galérie, členom redakčnej rady bulletinu Múzeum.

V roku 1971 obhájil v Historickom ústave SAV kandidátsku prácu *Kapitoly z dejín miest a obcí na hornej Nitre do r. 1848* a získal hodnosť kandidáta historických vied.

## Dielo
* *Bojnice*, B. Bystrica, 1967 (zostavovateľ a spoluautor)
* *Protifašistické hnutie a odboj na Hornej Nitre*, B. Bystrica, 1969 (zostavovateľ a spoluautor)

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí historici
Kategória:Slovenskí múzejníci
Kategória:Slovenskí publicisti
Kategória:Osobnosti z Novej Vsi nad Žitavou
Ján Kováč (funkcionár)

**Ján Kováč** (* 24. október 1913, Banská Bystrica-Kráľová – † 24. apríl 1982, Opava) bol slovenský komunistický funkcionár a účastník SNP.

## Rodina
* otec: Ján Kováč
* matka: Mária rod. Krnáčová 

## Životopis
V roku 19201926 navštevoval ľudovú školu v Banskej Bystrici, 19521953 študoval na Ústrednej politickej škole KSS v v Bratislave. Obchodný pomocník v Banskej Bystrici (19271935). Pôsobil v hospodárskych organizáciách, pracovník ÚV KSS v Bratislave. Účastník ilegálneho protifašistického odboja a SNP. Nositeľ vyznamenaní.

## Literatúra
* Slovenský biografický slovník

## Externé odkazy
* 

Kategória:Členovia KSČ/KSS
Kategória:Osobnosti z Banskej Bystrice
Banque Privee Edmond De Rothschild Europe

**Banque Privée Edmond de Rothschild S.A.** je súkromná banka sídliaca v Ženeve vo Švajčiarsku. Banka sa zaoberá prevažne správou majetku pre privátnych klientov alebo korporácie. Je členom Edmond de Rothschild Group. Akcie banky sa obchodujú na Švajčiarskej burze (Swiss Exchange).

## Dejiny
Banku vznikla v roku 1923 ako *Banque Privée*. V polovici šesťdesiatych rokov ju kúpil Edmond Adolphe de Rothschild a začlenil do skupiny  *LCF Rothschild Group* (teraz Edmond de Rothschild Group). Po smrti Edmonda Adolphe de Rothschilda v roku 1997 prevzal jeho syn Benjamin de Rothschild správu oboch bánk *Banque Privée Edmond de Rothschild* aj Edmond de Rothschild Group.

## Zisk
Na konci roka 2010 banka Banque Privée Edmond de Rothschild vykázala čistý zisk 149 898 000 švajčiarskych frankov.

## Externé odkazy
* http://www.edmond-de-rothschild.ch/
* http://www.edmond-de-rothschild.com/
* http://www.edmond-de-rothschild.eu/

Kategória:Banky vo Švajčiarsku
Fiat Bravo

**Fiat Bravo** je automobil nižšej strednej triedy talianskej automobilky Fiat. Prvýkrát bol predstavený v talianskom Ríme v roku 2007 a neskôr na Ženevskom autosalóne. Vo výrobnom programe nahradil model Stilo.

## História
Prototyp Fiatu Bravo bol vyrobený v talianskom meste Piedimonte San Germano. V Austrálii sa predával pod menom Fiat Ritmo, pretože austrálska Mazda vlastní práva na názov "Bravo". Od roku 2010 sa začal Fiat Bravo vyrábať aj v Brazílii odkiaľ sa postupne dodával ďalej do celej Južnej Ameriky, okrem Čile a Kolumbie, kam sa dovážal tento model priamo z Talianska. Vozidlo zostalo vo výrobe až do roku 2015, keď bolo spoločne s Lineou nahradené novým kompaktným sedanom Egea, ktorý ale na väčšine európskych trhov používa úspešný názov Tipo.

## Výbava
Systém Blue & Me (v štandardnej výbave pre Bravo Dynamic a Sport) vyvinutý spoločnosťou Microsoft ponúkal Bluetooth handsfree pre mobilný telefón. Systém umožňuje zobrazenie SMS správ priamo na palubnej doske a zabudovanú hlasovú aktiváciu. 

Vo výbave je aj USB konektor, ktorý po zasunutí flash disku umožní prehrávať hudbu vo formáte MP3. 

Brazílska verzia Fiatu Bravo sa začala predávať v roku 2010. Automobil bol vybavený 5-rýchlostnou manuálnou prevodovkou a motorom s objemom 1,8 litra. Trhu bol predstavený aj druhý variant s 1,4 litrovým motorom a 6-rýchlostnou manuálnou prevodovkou. Fiat Bravo sa vyrábal v troch rôznych verziách: Essence, Absolute a T-jet.

## Motory
Verzia Fiat Bravo T-jet je vybavený novým typom benzínového motora, ktorý je doplnený o turbodúchadlo a M-Jet turbomotor spaľujúci naftu. Výkonnejšia verzia M-jet sa dostala na trh v roku 2007 s 1,6 litrovým dieselovým motorom a výkonom 88 kW. Fiat Bravo M-jet Eco bol novšou verziou typu M-jet. S typickými črtami aerodynamického tvaru zvyšoval pohon a znižoval spotrebu. Emisie oxidu uhličitého sa zmenšili až na 119 g/km. Preto motor M-jet Eco získal piate miesto v hodnotení spoločnosti EES (European Emmision Standards), ktorá sa zameriava na meranie emisií automobilov predávaných v Európskej Únii. 

## Referencie

## Iné projekty

## Externé odkazy
* Stránky českého klubu Fiat Bravo.
* Článok o Fiat Bravo  na slovenskej encyklopédií Fiatu.

Bravo
Kategória:Automobily nižšej strednej triedy
Kategória:Automobily s predným náhonom
Kategória:Hatchbacky
Fiat Cinquecento

náhľad|Fiat Cinquecento
**Fiat Cinquecento** z talianskeho prekladu – **Fiat 500** predstavuje malé mestské auto, ktoré prišlo na trh v roku 1991. Motor Fiatu Cinquecento bol umiestnený vpredu s pohonom predných kolies. Neskoršiu verziu Fiatu Cinquecenta nahradila výroba Fiatu Seicenta, v preklade Fiatu 600. K tejto zmene došlo v roku 1998. 

## Dizajn
Fiat Cinquecento svojím novým dizajnom a tvarom nahradil predchádzajúci Fiat 126. Keďže bol jedným z prvých  modelov Fiatu, vyrábal sa v juhopoľských Tychách, odkiaľ vzišiel aj Fiat 126.

## Výbava
Dizajn Fiatu Cinquecento mal oproti starším modelom niekoľko výhod zahrňujúc 3 – dverový hatchback, kotúčové brzdy, centrálne zamykanie, klimatizáciu a bočné nárazníky. 

## Motor
Motor Fiatu Cinquecento pochádzal z predchádzajúceho typu Fiatu 126, avšak s malými úpravami. Motor s objemom 704 cm3  a výkonom 23 kW bol najmenším motorom a jeho predaj sa plánoval aj Poľsku.
V roku 1944 prešiel Fiat Cinquecento úpravou dizajnu. Nový motor predstavujúci objem až 1108 cm3 a výkonom 40 kW pridal Fiatu Cinquecento ďalšie meno – Sporting. Celkový športový ráz auta dopĺňali viaceré prvky, pridané do interiéru i exteriéru. 
Od roku 1992 – 1996 začal Fiat vyrábať úspornú elektrickú verziu pod názvom Fiat Elettra so silným oloveným akumulátorom a silnými batériami, ktoré ponúkali dojazd až 100 km. Batérie boli umiestnené zväčša pod zadnými sedadlami a v okolí motora. Veľkej popularite a predaju dominoval Fiat Elettra hlavne v Taliansku, Francúzsku a vo Švajčiarsku.

## Iné projekty

## Zdroj
* Článok o Fiat Cinquecento  na slovenskej encyklopédií Fiatu. 
* Stránky českého klubu Fiat Cinquecento .

Cinquecento
Kategória:Miniautomobily
Fiat Seicento

náhľad|Fiat Seicento spredu
náhľad|Fiat Seicento odzadu
**Fiat Seicento** vyrobený spoločnosťou Fiat v roku 1997 nahradil predchádzajúci Fiat Cinquecento. Dizajn automobilu, podvozok, ako aj rozmery ostali nezmenené. Výnimkou sa stal nový 3 dverový hatchback podobný ako na malých kórejských autách značky Daweoo Matiz alebo Suzuki Wagon R. Celkový počet vyrobených kusov Fiatu Seicento sa vyšplhal na 1,1 miliónov kusov.
Názov Fiatu Seicento je odvodený z talianskej číslovky 600. Automobil bol premenovaný na Fiat 600 až na oslave 50. výročia založenia Fiatu Seicento. 
Nárazové testy Euro NCAP
Fiat Seicento ako jediný automobil porazil pri testovaní euro NCAP svojich súperov ako Rover 600 alebo Chrysler Voyager MPV práve kvôli krátkym predným nárazníkom.  Dostal celkové hodnotenie na testoch 1.5, čo znamenalo vynikajúci výsledok. 

## Výbava automobilu
Na trhu je Fiat Seicento dostupný v dvoch variantoch a to  ako model S a SX. Model S so svojimi typicky čiernymi nárazníkmi disponoval objemom motora 899 ccm. Farebne označené nárazníky, elektrické okná, centrálne zamykanie i strešné okná sa vyskytovali na modeli SX, ktorý bol neskôr dostupný pod názvom Citimatic. Verzia Citimatic zaručovala pohodlnú jazdu s 13“ kolesami vyrobenými z ľahkých zliatin a športovými sedadlami. Prednosťou sa stala aj kožená opierka hlavy či kožená hlavica volantu. Podiel na prvotriednom komforte zaručoval ABS systém, klimatizácia a posilňovač riadenia.
Výrobu limitovanej edície Fiatu Seicento pod menom Michael Schumacher zahájila oslava pretekára formuly 1 Ferrari. Nový športový model Fiatu Seicento „Michael Schumacher“ znázorňuje i Schumacherov podpis na čalúnení a na batožinovom priestore. 

## Motor
Fiat Seicento bol vyrábaný s dvomi rôznymi typmi motora. Motor 0.9 s výkonom 29 kW, vložený predovšetkým do verzie S a SX a motor 1.1 s výkonom 40 kW, používaný v športovej „Schumacher“ verzii Seicenta.

## Tuning
Nemecká tuningová spoločnosť Novitec dosiahla zvýšenie výkonu motora Fiatu Seicento na 74 kW s objemom 1.1 l zakomponovaným turbodúchadlom a šesťstupňovou prevodovkou.

## Referencie
*Český klub Fiat Seicento .
*Článok o Fiat Seicento  na slovenskej Fiat encyklopédií.

Seicento
Kategória:Miniautomobily
Benáres (mesto)

[thumb|Breh rieky [Ganga|Gangy v Benáres]]
**Benáres** je indické mesto ležiace na brehoch rieky Gangy v štáte Uttarpradéš. Mesto sa považuje za sväté mesto hinduistov, budhistov a džinizmu. Je to jedno z najstarších nepretržite obývaných miest na svete a pravdepodobne najstaršie mesto v Indii.

## Názvy
Slovenský normovaný názov je Benáres.

Iné názvy sú: 
***Váránasí** (iný prepis: **Váránasi**) - angl. *Varanasi*
*staršie: **Banáras** (iný prepis **Benáras, Benáres, Banáres**) - angl. *Banaras/Benares/Banares*
*staršie: **Káší** - angl. *Kashi*

## Opis mesta
Káší Nareša (kášíjský mahárádža) je hlavným kultúrnym patrónom Benáres a nevyhnutnou súčasťou všetkých náboženských slávností. Kultúra Benáres je úzko spätá s riekou Ganga a náboženstvom. Mesto je kultúrnym a náboženským centrom v severnej Indii niekoľko tisíc rokov. Banáras Gharána je forma indickej klasickej hudby vyvinutej v Benáres a mnoho indických filozofov, básnikov, spisovateľov a hudobníkov žilo či žije v Benáres. 

V Benáres sú 4 vysoké školy: Banáraská hinduistická univerzita, Mahátmá Gándhí Káší vidjápítha, Ústredný inštitút vyšších tibetských štúdii a Sampúrnánanda sanskrta višvavidjálaja. Obyvatelia prevažne hovoria hindčinou. Mesto je nazývané „mesto chrámov“, „sväté mesto Indie“, „mesto svetla“ či „mesto učenia“.

Hinduisti veria že toto mesto je šťastým miestom na smrť, lebo na tomto mieste sa môže dosiahnúť mókší (oslobodenie z kolobehu života). Rovnako hovoria že je to najstaršie do dnes žijúce mesto na svete. Aj Mark Twain hovoril že Benáres je staršie ako história, tradícia či legenda. Prvá historická udalosť, ktorá je známa je z 1400 - 1000 pred Kr. Keď sa árijske kmene usídlili v údolí Gangy. Predtým to bolo miesto uctievania slnka. V 8 stor. prežilo Benáres znovuoživenie lebo reformátor hinduizmu Šankaračárja nariadil uctievanie Šivu. Od 11. storočia toto mesto zažilo nájazdy moslimov.

Mesto síce pôsobí staro, ale budovy iba málokde nájdete staršie ako 200 rokov.

## Osobnosti mesta
* Rabi Šangkar (Ravi Shankar; * 1920), skladateľ a hráč na sitár

## Referencie

## Iné projekty

Kategória:Mestá v Indii
Kategória:Staroveké mestá
Kategória:Budhistické pútnické miesta
Hlinené rozprávky

***Hlinené rozprávky*** je slovenský animovaný seriál, ktorý zobrazuje príbehy hrudky hliny Hliňa Miňa a handry Sandry. Seriál bol vyrobený v rokoch 19952002. Nakreslil ho Koloman Leššo a režíroval František Jurišič.

## Časti
# „Sahara“ 
# „Golem“ 
# „Smiem prosiť?“ 
# „Dopravné značky“ 
# „Falošný hráč“ 
# „Módna prehliadka“ 
# „Džbán“ 
# „Ako sa Hliňo Miňo a kamarátka Sandra hrali na ZOO“ 
# „Ako Hliňo Miňo keramiku vypaľoval“ 
# „Ako Hliňo Miňo a kamarátka Sandra fazuľku zasadili“ 
# „Ako kúzlili čáry-máry-fuk“ 
# „Ako Miňo a kamarátka Sandra stavali“ 
# „Ako sa Miňo a kamarátka Sandra parádili“ 
# „Ako sa Miňo a kamarátka Sandra hrali na cirkus“ 

## Externé odkazy
* 

Kategória:Detské filmy a seriály
Kategória:Slovenské kreslené seriály
Fiat Linea

náhľad|Fiat Linea spredu 
náhľad|Fiat Linea zozadu
**Fiat Linea** je automobil nižšej strednej triedy, ktorého výroba bola spustená dňa 26. marca v roku 2007 v tureckom meste Bursa. Nový Fiat Linea vytlačil z výroby a postupne nahradil Fiat Marea a stal sa tak najlepším sedanom spoločnosti Fiat. 

## Motor
Rozmery Fiatu Linea boli podobné rozmerom menších rodinných áut ako napríklad Ford Focus, Opel Astra alebo Mazda 3. Od objemného 1.3 naftového motora prešli výrobcovia postupne k 1.6 litrovému motoru, čo samozrejme predstavovalo lepšie riešenie. Nielen motor, ale i ostatné komponenty dodávané pre spoločnosť Fiat sa vyrábajú v závode Tatrastan v Rusku.

Novší motor Fiatu Linea priniesla brazílska spoločnosť v roku 2008. Nový motor „Torque“ s objemom 1.9 litra sa stal modernejším a flexibilným riešením pre pohon Fiatu Linea. Kvalitnejší dizajn motora „Torque“ sa dostavil až v roku 2011 ktorý bol montovaný i do známych značiek ako Mini Cooper alebo Chrysler.

## Výroba
Fiat Linea sa stal predmetom záujmu Indickej spoločnosti, ktorá toto vozidlo prepracovala a predstavila Ázijskému svetu v roku 2009 s celkovým výkonom 84 kW. V roku 2009 sa výroba Fiatu Linea zamerala aj na trh v Južnej Afrike.

Obľúbenosť Fiatu Linea narastala, čo dokazuje aj nominácia v Brazílskej súťaži, kde sa Fiat Linea postavil takým súperom ako Honda Civic, Opel Astra, Toyota Corolla alebo Chevrolet Vectra.

## Výbava vozidla
Brazílski mechanici postupne vyvinuli Fiat Linea s prídavným systémom GPS, ktorý dopomohol v orientácií pomocou hlasovej navigácie. Fiat Linea predstavoval prvý automobil so zabudovaným GPS systémom. 

## Fiat Linea v Indii
Cena Fiatu Linea závisí predovšetkým od kapacity motora a štandardného vybavenia vozidla, ktoré zahrňuje riadené ovládanie predných stieračov, moderný ovládací systém vodiča DIS či automatickú klimatizáciu. 

V roku 2010 sa na indickej automobilovej výstave v meste Dillí predstavil nový Fiat Linea – T s moderným 1.4 litrovým motorom a výkonnosťou 84 kW. Automobil dominoval predovšetkým zrýchlením na 100 km/h a to za 10,2 sekundy. Celková dosiahnuteľná rýchlosť predstavovala /h.

Interiér Fiat Linea T sa vyznačoval vylepšeniami, ako napríklad talianskymi koženými sedačkami, exteriér 16 palcovými pneumatikami z ľahkých zliatin a kotúčovými brzdami na všetkých štyroch kolesách.  

## Iné projekty

## Zdroj
* Príspevok o Fiat Linea  zo slovenskej encyklopédie áut Fiat.

Linea
Kategória:Automobily nižšej strednej triedy
Repiská

**Repiská** môže byť:

* vrch v Poľane (), pozri Repiská (vrch v Poľane)
* vrch v Nízkych Tatrách (), pozri Repiská (vrch v Nízkych Tatrách)
* územie európskeho významu na Slovensku, pozri Repiská (Natura 2000)
* hotel v Demänovskej doline, pozri Hotel Repiská
* ženský variant priezviska Repiský
Kamarát z chodníka

***Kamarát z chodníka*** je slovenský animovaný seriál, ktorý zobrazuje príbehy chlapca Kuba a jeho kamaráta, panáčika nakresleného kriedou na chodníku. Seriál bol vyrobený v roku 1994. Nakreslil ho Vlasta Baránková a režíroval Jiří Miška.

## Časti
# „Zázračný futbal“ 
# „Pieskoví trpaslíci“ 
# „S lastovičkami do Afriky“ 
# „Autodrak“ 
# „Biela vrana“ 
# „Snehožrút“ 
# „Pes Parapes“ 
# „Chobotnica parádnica“ 
# „Bubák z komína“ 
# „Snehuliacke trampoty“ 
# „Mamut a kukučka“ 
# „Dúhové prekvapenie“ 
# „Hviezdny výlet“ 

## Externé odkazy
* 

Kategória:Detské filmy a seriály
Kategória:Slovenské kreslené seriály
Jarné rozprávky

***Jarné rozprávky*** je slovenský animovaný seriál, ktorý zobrazuje príbehy o kvetine hyacint menom Cyril, ktorý si hľadá svoje miesto medzi ostatnými kvetinami. Seriál bol vyrobený v roku 1993. Nakreslila ho Marie Satrapová a režíroval Garik Seko.

## Časti
# „Hyacint Cyril“ 
# „Hyacint Cyril v ohrození“ 
# „Páni tulipáni“ 
# „O kráľovských korunkách“ 
# „Pavúk a veternica“ 
# „Myšiak a Cyril“ 
# „Hyacintov návrat“ 

## Externé odkazy
* 

Kategória:Detské filmy a seriály
Kategória:Slovenské kreslené seriály
Bejt Lechem ha-Glilit

**Bejt Lechem ha-Glilit** (hebrejsky בֵּית לֶחֶם הַגְּלִילִית; doslova "Galilejský Betlehem") je mesto (mošav) v severnom Izraeli. 

Nachádza sa v Galilei, asi 10 km severozápadne od Nazaretu a 30 km východne od mesta Haifa. V roku 2009 tam žilo 782 obyvateľov. Toto mesto sa spomína aj vo Svätom písme.

## Iné projekty

Kategória:Mestá v Izraeli
Pod zelenou horičkou

***Pod zelenou horičkou*** je slovenský animovaný seriál, ktorý zobrazuje príbehy svojrázneho capka, ktorý s dvojicou zajkov zvláda akýkoľvek problém. Seriál bol vyrobený v roku 1995. Nakreslil ho Kazimír Kanala a režíroval Ladislav Vlk.

## Časti
# „Nový sused“ 
# „Športový deň“ 
# „Nehoda“ 
# „Súdok“ 
# „Dobrý vietor“ 
# „Strašiak“ 
# „Na drevo“ 
# „Capko doktorom“ 
# „Oberačka“ 
# „Televízor“ 
# „Narodeniny“ 
# „Maškarný ples“ 
# „Potopa“ 
# „Športom k zdraviu“ 

## Externé odkazy
* 

Kategória:Detské filmy a seriály
Kategória:Slovenské kreslené seriály